Villreinen - fjellets miljøbarometer
Fredagkl.20:00 - 00:00yr.no
Alvdal Turforening arrangerer turen "I villreinens rike" i kveld. Møt opp på Steia og bli med inn til Follandsvangen i Sølndalen. Heidi Ydse fra SNO/Norsk Villreinsenter holder foredrag.
Publisert: 5. juli 2012 13:55
Sist oppdatert: 5. juli 2012 13:55
VILLREIN: Kveldens tur i regi Alvdal Turforening har fått navnet "I villreinens rike". Noe møte med slike bukker blir det neppe, men en orientering om villreinstammen i Sølnkletten-området blir det i alle fall mulig å få med seg. Foto: Tomas Lillehagen.
Turforeningens leder Johan Ragnar Eggen ser ut til å få oppfylt sine ønsker om godt vær, og lover en spennende tur til Sølndalen og Follandsvangen i kveld. Naturveileder Heidi Ydse er med på reisefølget som drar fra Steia i ettermiddag, og vil fortelle om villreinens biologi, bruksområder, samt dets utfordringer.
- Villreinens blir av flere omtalt som fjellets miljøbarometer, og det tøffe klimaet i fjellet gjør det ekstra spennende og interessant. Reinens biologi, bruk av områder og utfordringer framover i tid er temaer som det både blir anledning til å høre om, samt diskutere i kveld, lover turforeningens allestedsnærværende Johan Ragnar Eggen.
- Vi setter dette i en større sammenheng, der menneskenes levemåte og og fangst av villreinen opp gjennom historien hører naturlig med. Hoveddelen av arrangementet foregår på andre siden av Sølna, følg plakat!